**Τμήμα Νοσηλευτικής**

**Οδηγός Κλινικής Άσκησης Φοιτητών Νοσηλευτικής**

**Αθήνα 2022**

**Ονοματεπώνυμο Φοιτητή/τριας:**

................................................................................................................

**ΑΜ:**.....................................

**Ακαδ. Έτος εισαγωγής: ………………………….**

**Εισαγωγή**

Η ανάπτυξη κλινικών δεξιοτήτων αποτελεί αναπόσπαστο μέρος της βασικής νοσηλευτικής εκπαίδευσης. Ο Οδηγός Νοσηλευτικής Κλινικής Άσκησης των Φοιτητών του Τμήματος Νοσηλευτικής του Εθνικού και Καποδιστριακού Πανεπιστημίου δημιουργήθηκε για την τεκμηρίωση της ανάπτυξης κλινικών δεξιοτήτων των φοιτητών και την εφαρμογή νοσηλευτικών παρεμβάσεων, κατά τη διάρκεια της κλινικής άσκησης. Κύριος στόχος του Οδηγού είναι η τήρηση αρχείου των μαθησιακών εμπειριών και της κλινικής πρακτικής των φοιτητών, κατά τη διάρκεια των σπουδών τους, για την απόκτηση των απαιτούμενων ικανοτήτων και δεξιοτήτων για το νοσηλευτικό επάγγελμα.

Οι απόφοιτοι του Τμήματος Νοσηλευτικής θα είναι ικανοί να:

* Σχεδιάζουν και να παρέχουν ολοκληρωμένη και τεκμηριωμένη νοσηλευτική φροντίδα σε άτομα/οικογένειες/κοινότητες με στόχο την πρόληψη της νόσου, τη διαχείριση της θεραπείας, την προαγωγή και αποκατάσταση της υγείας, την ανακούφιση του υποφέρειν, την ομαλή προσαρμογή σε κρίσιμες καταστάσεις ή/και το τέλος της ζωής και την περίοδο του πένθους.
* Προγραμματίζουν, να οργανώνουν, να διευθύνουν και να ελέγχουν τις νοσηλευτικές αποφάσεις και ενέργειες, προκειμένου να επιτευχθούν οι στόχοι της νοσηλευτικής φροντίδας.
* Συντονίζουν ανεξάρτητα τη φροντίδα για ομάδες ασθενών και να εργάζονται στο πλαίσιο της διεπιστημονικής ομάδας και την επίτευξη ασφαλούς και ποιοτικής φροντίδας των ασθενών στην πρόληψη, τη θεραπεία, την αποκατάσταση και την ανακουφιστική φροντίδα.
* Προάγουν και να σέβονται τα ανθρώπινα δικαιώματα και τη διαφορετικότητα, υπό το πρίσμα των οργανικών, ψυχολογικών, πνευματικών και κοινωνικών αναγκών των ατόμων στα οποία παρέχουν νοσηλευτική φροντίδα σε όλα τα στάδια της ζωής.
* Καθορίζουν κριτήρια, να αξιολογούν και να ελέγχουν την ποιότητα και την ασφάλεια των παρεχόμενων νοσηλευτικών και άλλων φροντίδων υγείας.
* Διοικούν και να οργανώνουν νοσηλευτικές υπηρεσίες και υπηρεσίες υγείας όλων των επιπέδων.
* Εκπαιδεύουν ασθενείς και να παρέχουν συμβουλευτική για την πρόληψη ή/και αντιμετώπιση ζητημάτων υγείας, την υγιεινή και τον υγιή τρόπο διαβίωσης, τη διαχείριση του περιβάλλοντος και του χώρου εργασίας ή /και τη διαχείριση σχετιζόμενων με την υγεία αλλαγών.
* Παράγουν και να μεταδίδουν τη νοσηλευτική γνώση μέσω της έρευνας, της θεωρητικής διδασκαλίας ή/και της κλινικής εκπαίδευσης.
* Αποδέχονται την ευθύνη για τις επαγγελματικές τους δραστηριότητες και ενέργειες και να αναγνωρίζουν τα όρια του δικού τους επιστημονικού πεδίου.

Κατά τη διάρκεια της κλινικής άσκησης, οι φοιτητές καλούνται, υπό την επιτήρηση κλινικού εκπαιδευτή, να τεκμηριώσουν ότι επιτέλεσαν όλες ή μέρος των κλινικών δεξιοτήτων και νοσηλευτικών παρεμβάσεων, που ακολουθούν. Οι κλινικοί εκπαιδευτές, ανά μάθημα και εκπαιδευτικό κλινικό περιβάλλον, οφείλουν να επιβεβαιώσουν τα παραπάνω.

Η συμπλήρωση των δεξιοτήτων θα γίνεται από τον φοιτητή ενώ η επιβεβαίωση θα γίνεται από τον επιβλέποντα καθηγητή – κλινικό εκπαιδευτή

Ο Οδηγός απαιτεί την τεκμηρίωση επίτευξης των κλινικών δεξιοτήτων/ νοσηλευτικών παρεμβάσεων σε τρία επίπεδα:

* **Συζήτηση/ Παρακολούθηση:** περιλαμβάνει θεωρητικές γνώσεις και περιγραφή της νοσηλευτικής πράξης καθώς και εφαρμογή της νοσηλευτικής πράξης από τον κλινικό εκπαιδευτή ή άλλο πτυχιούχο νοσηλευτή
* **Εφαρμογή με Επίβλεψη:** εφαρμογή της νοσηλευτικής πράξης από το φοιτητή υπό επίβλεψη
* **Εφαρμογή χωρίς Επίβλεψη:** ο φοιτητής είναι ικανός να εφαρμόσει τη νοσηλευτική πράξη χωρίς επίβλεψη (προαιρετικό)

Κατά τη διάρκεια της κλινικής άσκησης, οι φοιτητές καλούνται να ολοκληρώσουν το πρώτο και δεύτερο επίπεδο (**Συζήτηση/ Παρακολούθηση** και **Εφαρμογή με Επίβλεψη**) σε όσο το δυνατόν περισσότερα πεδία. Η **Εφαρμογή χωρίς Επίβλεψη** είναι προαιρετική και δύναται να εφαρμοσθεί κατά περίπτωση βάσει της κρίσης του κλινικού εκπαιδευτή, του εκπαιδευτικού κλινικού περιβάλλοντος και των ιδιαίτερων συνθηκών κλινικής πρακτικής (ικανότητα του φοιτητή, διαθέσιμος χρόνος, ασφάλεια και συναίνεση του ασθενή κτλ).

**ΣΤ΄ Εξάμηνο**

**Υποχρεωτικά Μαθήματα**

**ΚΟΙΝΟΤΙΚΗ ΝΟΣΗΛΕΥΤΙΚΗ ΙΙ**

|  |  |  |  |
| --- | --- | --- | --- |
| **Δεξιότητα** | **Συζήτηση/ Παρακολούθηση** | **Εφαρμογή με Επίβλεψη** | |
| Αξιολόγηση των αναγκών των ατόμων στην κοινότητα με χρόνια προβλήματα υγείας. |  |  | |
| Εφαρμογή των Νοσηλευτικών Διαγνώσεων (σύστημα Omaha, σύστημα NANDA, σύστημα SABBA) σε ασθενείς με οξέα και χρόνια νοσήματα στην κοινότητα. |  |  | |
| Αξιολόγηση του κοινωνικού, πολιτισμικού και οικονομικού πλαισίου στο οποίο ζει το άτομο/ασθενής. |  |  | |
| Συμμετοχή στην ανάπτυξη εξατομικευμένου σχεδίου φροντίδας στο περιβάλλον της κοινότητας. |  |  | |
| Χρήση εργαλείων αξιολόγησης στην καθημερινή πρακτική στην κατ΄οίκον νοσηλεία. |  |  | |
| Συμμετοχή στο σχεδιασμό και την παροχή ολιστικής ανθρωπο-κεντρικής φροντίδας σε ασθενείς όλων των ηλικιών με χρόνια νοσήματα όπως ΣΔ, καρδιαγγειακά νοσήματα, AIDS, νευρολογικά, ογκολογικά, αναπνευστικά, ψυχικά νοσήματα στην κοινότητα. |  |  | |
| Ανάπτυξη Σεβασμού στη διαφορετικότητα και στην πολυπολιτισμικότητα στην κατ΄οίκον νοσηλεία. |  |  | |
| Ανάπτυξη ενός συνεργατικού πλάνου φροντίδας του ασθενούς λαμβάνοντας υπόψη τις απόψεις και επιθυμίες του ασθενούς και της οικογένειας. |  |  | |
| Δημιουργία/εξασφάλιση ενός ασφαλούς περιβάλλοντος στο οποίο το άτομο που νοσεί, ζει και αναπτύσσεται και επίβλεψή του. |  |  | |
| Εφαρμογή των αρχών πρόληψης και ελέγχου των λοιμώξεων στην κατ ΄οίκον νοσηλεία. |  |  | |
| Φροντίδα και υποστήριξη ατόμου και οικογένειας στο τελικό στάδιο της νόσου στην κατ ΄οίκον νοσηλεία. |  |  | |
| Ενίσχυση της Αυτοφροντίδας του ατόμου. |  |  | |
| Προαγωγή της αυτοδιαχείρισης της νόσου . |  |  | |
| Ενδυνάμωση ατόμων, οικογενειών στην κατ ΄οίκον νοσηλεία. |  |  | |
| Αξιολόγηση ικανοτήτων μάθησης του εκπαιδευόμενου (παιδί, ηλικιωμένος, ενήλικας). |  |  | |
| Ανάπτυξη και εφαρμογή σχεδίου εκπαίδευσης του ασθενή . |  |  | |
| Εκπαίδευση των ασθενών και οικοδόμηση θεραπευτικής σχέσης με τους ασθενείς, τους άτυπους φροντιστές και τις οικογένειές τους. |  |  | |
| Ενίσχυση της ενεργούς συμμετοχής της οικογένειας και του φροντιστή στη φροντίδα του άρρωστου μέλους . |  |  | |
| Ενδυνάμωση οικογένειας και του φροντιστή στο έργο της φροντίδας στην κατ ΄οίκον νοσηλεία. |  |  | |
| Διευκόλυνση της επικοινωνίας της οικογένειας και του φροντιστή με άλλες υπηρεσίες ή υποστηρικτικές πηγές της κοινότητας. |  |  | |
| Εφαρμογή κατάλληλων εκπαιδευτικών μεθόδων στην κατ΄οίκον νοσηλεία. |  |  | |
| Δεξιότητες επίλυσης προβλημάτων, διαχείρισης συγκρούσεων, συμβουλευτικής, κριτικής σκέψης, αξιοποίησης υποστηρικτικών συστημάτων. |  |  | |
| Επιλογή κατάλληλων υποστηρικτικών δικτύων και επιδίωξη διασύνδεσης με αυτά, ως παρέμβαση στο εξατομικευμένο σχέδιο φροντίδας . |  |  | |
| Συνεργασία με άλλους εταίρους (π.χ γηροκομεία). |  |  | |
| Δεξιότητες συνεργασίας και διασύνδεσης σε επίπεδο τοπικό (επαγγελματίες υγείας, ασθενής, οικογένεια, ομάδα), περιφερικό (ευρύτερη κοινότητα, τοπικές αρχές, ακαδημαϊκό) και εθνικό. |  |  | |
| Κατανόηση και εφαρμογή των θεωριών, πρωτόκολλων και κλινικών οδηγιών για την προσέγγιση και φροντίδα των χρηστών κάθε ηλικίας στην κοινότητα . |  |  | |
| Κριτική ανάλυση τεκμηριωμένων κατευθυντήριων πρακτικών και νοσηλευτικών θεωριών με στόχο τον εντοπισμό κλινικών προβλημάτων, την ιεράρχηση δραστηριοτήτων, την εφαρμογή νοσηλευτικού σχεδίου φροντίδας και τη βελτίωση των αποτελεσμάτων της φροντίδας στην κατ΄οίκον νοσηλεία. |  |  | |
| Αναγνώριση της νοσηλευτικής πρακτικής βασισμένης σε ενδείξεις στην κατ΄οίκον νοσηλεία. |  |  | |
| Τεκμηρίωση και καταγραφή της παρεχόμενης φροντίδας στην κατ΄οίκον νοσηλεία. |  |  | |
| Δεξιότητες χρήσης της τεχνολογίας όσον αφορά στην παροχή της φροντίδας στην κατ΄οίκον νοσηλεία. |  |  | |
| Δεξιότητες χρήσης της τεχνολογίας όσον αφορά στην τεκμηρίωσή της φροντίδας στην κατ΄οίκον νοσηλεία. |  |  | |
| Αναζήτηση, ανάλυση και σύνθεση δεδομένων και πληροφοριών, με τη χρήση των απαραίτητων τεχνολογιών στην κατ΄οίκον νοσηλεία. |  |  | |
| Ονοματεπώνυμο ΚλινικούΕκπαιδευτή:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Υπογραφή \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |